Stamvrug

Die Stamvrug (Englerophytum magalismontanum) – voorheen Bequaertiodendron magalismontanum – is 'n klein tot middelgroot boom. 

Die boom se FSA-nommer is 582.https://www.treetags.co.za/national-list-of-indigenous-trees/

 Verspreiding 
In Suid-Afrika kom die spesie wydverspreid noord van die Vaalrivier en in die noorde van KwaZulu-Natal voor; dit is inheems in Gauteng, KwaZulu-Natal, Limpopo, Mpumalanga en Noordwes. Buite Suid-Afrika is die plant inheems in Angola, Botswana, Demokratiese Republiek die Kongo, Eswatini, Malawi, Mosambiek, Tanzanië, Zambië en Zimbabwe. 

 Beskrywing 
Die blare is glansend en donkergroen en word soms met 'n waslaag bedek wat maklik afgevryf kan word. Die jong blare is hoekig vanaf die stam en bedek met rooibruin hare. Die parallelle sy-are is onopvallend en die onderkant van die blare is bedek met hare wat rooibruin tot liggeel en soms silwerig is.

 Vrugte 
Die vrugte van die boom word dig saamgepak langs die ouhout wat aanleiding gee tot die naam Stamvrug. Die vrug is rooi wanneer dit ryp is. Die vrugte is eetbaar en redelik soet maar smaak vrank. Die vrugte het 'n hoë vitamien C inhoud. Dit word gebruik om wyn, brandewyn, stroop en tertjellie mee te maak.

 Fotogalery 

 Sinonieme 
Die plant het 22 sinonieme:

 Bequaertiodendron magalismontanum (Sond.) Heine & J.H.Hemsl.
 Boivinella argyrophylla (Hiern) Aubrév. & Pellegr.
 Boivinella wilmsii (Engl.) Aubrév. & Pellegr.
 Chrysophyllum antunesii Engl.
 Chrysophyllum argyrophyllum Hiern
 Chrysophyllum carvalhoi Engl.
 Chrysophyllum gossweileri De Wild.
 Chrysophyllum lujae De Wild.
 Chrysophyllum magalismontanum Sond.
 Chrysophyllum mohorense Engl.
 Chrysophyllum wilmsii Engl.
 Neoboivinella argyrophylla (Hiern) Aubrév. & Pellegr.
 Neoboivinella gossweileri (De Wild.) Liben
 Neoboivinella wilmsii (Engl.) Aubrév. & Pellegr.
 Pachystela antunesii (Engl.) Lecomte
 Pachystela argyrophylla (Hiern) Lecomte
 Pachystela magalismontana (Sond.) Lecomte
 Pouteria magalismontana (Sond.) A.Meeuse
 Pouteria antunesii (Engl.) Baehni
 Sideroxylon randii S.Moore
 Zeyherella gossweileri (De Wild.) Aubrév. & Pellegr.
 Zeyherella magalismontana (Sond.) Aubrév. & Pellegr.

 Sien ook 
 Alfabetiese lys van Suid-Afrikaanse bome

 Verwysings 

 Bronnelys 
 Algemene gids tot BOME. Keith, Paul & Meg Coates Palgrave. 2000. 
 REDLIST Sanbi
 Plants of the World Online

Kategorie:Bome van Afrika
magalismontanum
Kategorie:Flora van Angola
Kategorie:Flora van Botswana
Kategorie:Flora van die Demokratiese Republiek die Kongo
Kategorie:Flora van Eswatini
Kategorie:Flora van Malawi
Kategorie:Flora van Mosambiek
Kategorie:Flora van Suid-Afrika
Kategorie:Flora van Tanzanië
Kategorie:Flora van Zambië
Kategorie:Flora van Zimbabwe